“กสิกร” คาดกำไรกลุ่มแบงก์โค้งแรก พุ่ง 75% แต่ยังต้องจับตาโควิดระลอก 3 กระทบจังหวะศก.ฟื้น
“กสิกร” คาดกำไรกลุ่มแบงก์โค้งแรก พุ่ง 75% แต่ยังต้องจับตาโควิดระลอก 3 กระทบจังหวะศก.ฟื้น
“กสิกร” คาดกำไรกลุ่มแบงก์โค้งแรก พุ่ง 75% แต่ยังต้องจับตาโควิดระลอก 3 กระทบจังหวะศก.ฟื้น
12 เม.ย. 2564

ศูนย์วิจัยกสิกรไทย คาดกำไรสุทธิของระบบธนาคารพาณิชย์จดทะเบียนในประเทศอาจขยับขึ้นในไตรมาส 1/2564 แม้รายได้จากธุรกิจหลักของธนาคารพาณิชย์ไทยจะยังไม่ฟื้นตัวกลับมา เนื่องจากกิจกรรมทางเศรษฐกิจในหลายๆ ยังคงได้รับผลกระทบจากสถานการณ์การระบาดของโควิด-19 แต่ระดับกำไรสุทธิในไตรมาส 1/2564 มีโอกาสขยับขึ้น 75% QoQ เมื่อเทียบกับไตรมาส 4/2563 ที่ผ่านมา เนื่องจากการลดลงของค่าใช้จ่ายในการดำเนินการและการตั้งสำรองค่าเผื่อหนี้เสียที่ชะลอลง
อย่างไรก็ดี การประคองทิศทางผลประกอบการระบบธนาคารพาณิชย์ไทยในระยะที่เหลือของปีอาจมีความท้าทายมากขึ้น เพราะคงต้องยอมรับว่าโควิด-19 ระลอกสามมีผลกระทบต่อจังหวะการฟื้นตัวของเศรษฐกิจ รายได้หลักของธุรกิจธนาคาร และประเด็นคุณภาพหนี้ ซึ่งให้ธนาคารพาณิชย์ต้องดำเนินธุรกิจอย่างระมัดระวัง ควบคู่ไปกับการเร่งให้ความช่วยเหลือลูกหนี้ที่อาจต้องดำเนินการต่อเนื่องตลอดช่วงที่เหลือของปี 2564
ศูนย์วิจัยกสิกรไทย มองว่า ประสิทธิผลของมาตรการควบคุมสกัดการแพร่ระบาดของโควิด-19 จะเป็นตัวแปรสำคัญที่บ่งชี้ถึงความเพียงพอของมาตรการช่วยเหลือลูกหนี้ โดยในกรณีที่ทุกฝ่ายร่วมมือกันควบคุมการระบาดได้ดีและภาครัฐเดินหน้าเยียวยาเศรษฐกิจตามแผนที่วางไว้ คาดว่า มาตรการช่วยเหลือทางการเงินที่มีอยู่ น่าจะช่วยประคองสถานะทางการเงินของผู้ประกอบการไปได้ระดับหนึ่ง เพียงแต่อาจต้องขยายเวลาช่วยเหลือลูกหนี้รายย่อยให้ครอบคลุมช่วงครึ่งปีหลัง
อย่างไรก็ดี ต้องยอมรับว่า สถานการณ์ในระยะข้างหน้ายังคงมีความไม่แน่นอนและอาจทำให้ปัญหามีความซับซ้อนมากขึ้น ซึ่งสถานการณ์ดังกล่าวจะเป็นสัญญาณสะท้อนถึงความจำเป็นที่ทางการไทยและหน่วยงานที่เกี่ยวข้องจะต้องกลับมาทบทวนความเพียงพอ-เหมาะสมของมาตรการทางด้านการเงินและมาตรการอื่นๆ ที่มีอยู่ และอาจต้องปรับปรุงเงื่อนไขของมาตรการ หรือเตรียมกลไก-มาตรการช่วยเหลืออื่นๆ เพิ่มเติมให้เท่าทันกับสถานการณ์ที่ปรับเปลี่ยนไปอย่างรวดเร็วของวิกฤตครั้งนี้